《题米元章书迹拓本》
宋代·董史

书家宝晋殆犹龙，妙用通神五指中。墨海波澜无定势，玄云夭矫欲随空。

格高韵胜存人品，脚阔头空笑俗工。建绍圣人精鉴赏，夺真移在玉屏风。

作者简介：宋人，字更良，一作良更，自称闲中老叟。所著《皇宋书录》，采南北宋书家一百五十余人，征引典核，考据精审，理宗淳祐二年自作序。